text: Brændende bil skabte lang kø i myldretiden
  13 november 2017 kl. 14.26
  En brand i en bil på motorvejen ved Skærup mod Vejle skabte mandag eftermiddag længere rejsetid.
  På E45 i retning mod Vejle har en bil i brand i nødsporet mellem motorvejskryds Skærup og Rasteplads Skærup Ø skabt lange køer.
  Politi og brandvæsen er på stedet og spærrer to spor. Oprydningsarbejdet forventes tidligst afsluttet klokken 16.00, og Vejdirektoratet regner med en forlænget rejsetid på cirka 25 minutter.
  Opdateret: Trafikken bliver igen afviklet normalt.
  